钦定古今图书集成/理学汇编/学行典/第271卷 > 陈洄
## 钦定古今图书集成/理学汇编/学行典/第271卷 > 陈洄

按《明外史杨恒传》：“恒同时有陈洄者，义乌人。幼治经，
长通百家言，文章喜驰骋。初欲以功名显，既而叹曰：
‘人生百岁能几时，所难遂者适意耳，他尚何恤哉’！乃
戴青霞冠，披白鹿裘，不复与尘事接。所居近大溪，多
修竹，自号竹溪逸民。常乘小艇，吹短箫，荡漾空明中。
吹已，扣舷而歌，悠然自适。人见之者，真以为世外人”
也。学士宋濂为传其事。